PATVIRTINTA

Šilalės Simono Gaudėšiaus gimnazijos direktoriaus

2020 m. sausio d.

įsakymu Nr. VĮ -

**ŠILALĖS SIMONO GAUDĖŠIAUS GIMNAZIJOS 2020–2022 METŲ**

**STRATEGINIS PLANAS**

**I SKYRIUS**

**ĮVADAS**

1. Šilalės Simono Gaudėšiaus gimnazijos strateginio plano tikslas – įgyvendinti gimnazijos viziją, veiksmingai ir nuosekliai organizuoti gimnazijos veiklą, telkti gimnazijos bendruomenę kokybiškam ugdymui ir inovacijų diegimui, tikslingai pasirinkti gimnazijos veiklos kryptis ir prioritetus, numatyti ir planuoti gimnazijos raidą.

2. Gimnazija 2020–2022 metais planuoja pagrindinį dėmesį skirti šiems prioritetams: 1. Mokymosi pagalbos įvairių gebėjimų mokiniams stiprinimas. 2. Gimnazijos bendruomenės lyderystės gebėjimų ugdymas ir didinimas, įgyvendinant vadybinės veiklos pokyčius. 3. Pozityvios emocinės aplinkos, lemiančios gerą mokinių ir mokytojų savijautą gimnazijoje, kūrimas.

3. Įgyvendinus gimnazijos strateginį planą bus užtikrinta gimnazijos bendruomenės lūkesčius atitinkanti pagrindinio, vidurinio ugdymo ir neformaliojo vaikų švietimo programų įgyvendinimo kokybė, švietimo pagalbos teikimas mokiniams, laiduojamas gimnazijai skiriamų mokymo lėšų, savivaldybės biudžeto lėšų tikslingas panaudojimas, augs gimnazijos veiklų kokybė, buriama aktyvi gimnazijos bendruomenė, telkiamos bendruomenės ir socialinių partnerių pastangos.

4. Šilalės Simono Gaudėšiaus gimnazijos 2020–2022 metų strateginis planas parengtas vadovaujantis Lietuvos Respublikos Švietimo įstatymu, Valstybinės Švietimo strategijos 2013–2022 metų nuostatomis, Lietuvos Respublikos švietimo, mokslo ir sporto ministro 2019 m. spalio 22 d. įsakymu Nr. V-1191 patvirtintu Lietuvos Respublikos švietimo, mokslo ir sporto ministerijos 2019–2021 metų strateginiu veiklos planu, Šilalės rajono savivaldybės tarybos 2018 m. kovo 29 d. sprendimu Nr. T1-43 patvirtintu Šilalės rajono savivaldybės 2018–2020 metų strateginiu veiklos planu, Šilalės rajono savivaldybės tarybos 2016 m. vasario 18 d. sprendimu Nr. T-31 patvirtintu Šilalės rajono savivaldybės mokyklų tinklo pertvarkos 2016–2020 metų bendruoju planu, Geros mokyklos koncepcija, atsižvelgiant į gimnazijos bendruomenės poreikius ir gimnazijos veiklą kontroliuojančių institucijų nurodymus.

5. Rengiant šį planą atsižvelgta į gimnazijos socialinės aplinkos ypatumus, bendruomenės narių pasiūlymus bei turimus išteklius.

6. Gimnazijos strateginį planą rengė darbo grupė, sudaryta gimnazijos direktoriaus 2019 m. lapkričio 12 d. įsakymu Nr. VĮ - 83.

7. Rengiant gimnazijos strateginį planą buvo atsižvelgta į lygių galimybių, švietimo prieinamumo, veiksmingumo ir tęstinumo nuostatas, laikomasi viešumo, bendravimo ir bendradarbiavimo, partnerystės principų.

**II SKYRIUS**

 **GIMNAZIJOS PRISTATYMAS**

8. Gimnazija savo veiklą pradėjo 1921 metų rugpjūčio 1 d. Šilalėje įsteigus privatinę vidurinę mokyklą. 1929 m. mokykla uždaryta sumažėjus mokinių skaičiui, o 1937 m. rugsėjo 8-ąją atidaroma Šilalės progimnazija. 1941 metais progimnazija reorganizuojama į gimnaziją. 1993 metų liepos 1 d. gimnazijai suteiktas žinomo kraštiečio, aktyvaus visuomenės veikėjo, filantropo, vaistininko Simono Gaudėšiaus vardas. 1994 metais mokyklos I ir II-osios laidos abiturientų iniciatyva iškeliama gimnazijos atkūrimo idėja, kurios įgyvendinimo sutelktai ėmėsi mokyklos bendruomenė. 1996 metais mokyklai suteikiamas gimnazijos klasių statusas, o nuo 2000 metų rugsėjo 1 d. ji tampa gimnazija. 2008–2012 metais vykdoma gimnazijos reorganizacija ir nuo 2012 metų rugsėjo 1 d. mokykla tampa išgryninta keturmete gimnazija. 2015 m. rugsėjo 1 d. įsteigtas Šilalės Simono Gaudėšiaus gimnazijos Upynos vidurinio ugdymo skyrius, kuris likviduotas 2018 metų rugpjūčio 31 d. 2019 metų lapkričio 28 d. prie gimnazijos atidengtas paminklas gimnazijos įkūrėjui Simonui Gaudėšiui.

9. Gimnazija turi savo himną, vėliavą, emblemą, garbės ženkliuką.

10. Gimnazijoje vykdomos pagrindinio ugdymo II-osios dalies, vidurinio ugdymo, neformaliojo vaikų švietimo programos. Aktyvi projektinė, prevencinė ir pažintinė veikla. Įdomi ir įvairiapusė neformaliojo švietimo programų pasiūla: kultūrinė, sportinė, pilietinio ir patriotinio ugdymo, meninės saviraiškos. Mokiniams pateikiama plati dalykų modulių, pasirenkamųjų dalykų pasiūla, jie gali rinktis vieną iš trijų užsienio kalbų. Visa tai leidžia praktiškai tenkinti mokinių ugdymosi poreikius. Gimnazijoje dirba kvalifikuoti mokytojai, taikomi įvairūs mokymo ir mokymosi metodai, vyrauja geri, dalykiški, skatinantys bendravimą ir bendradarbiavimą bendruomenės narių tarpusavio santykiai. 2019 metais baigta gimnazijos pastatų rekonstrukcija, atnaujinta ir modernizuota materialinė bazė, įrengtos naujos edukacinės erdvės gimnazijoje. 2020 metų pirmą pusmetį bus baigta sutvarkyti ir gimnazijos teritorija, joje sutvarkytos ir įrengtos erdvės įvairioms mokinių ir kitų bendruomenės narių veikloms: sportui, laisvalaikiui, kitiems renginiams. Visa gimnazijos teritorija bus aptverta tvora. Gimnazijai 2018 metų pabaigoje išduotas leidimas-higienos pasas. Visi gimnazijos pastatai ir aplinka atitinka bendrojo lavinimo mokyklai keliamus reikalavimus, patalpos yra erdvios, jaukios ir estetiškos.

11. Gimnazijos mokiniai kasmet dalyvauja olimpiadose, konkursuose, varžybose rajone ir šalyje, laimi jose prizines vietas.

 12. Siekdama įdomiau, turiningiau organizuoti ugdymo procesą gimnazija glaudžiai bendradarbiauja su socialiniais partneriais šalyje ir užsienyje: kultūros įstaigomis, profesinėmis ir aukštosiomis mokyklomis, verslo įmonėmis, rajono, šalies ir užsienio bendrojo lavinimo mokyklomis, nevyriausybinėmis organizacijomis.

13. 2021 metais gimnazija švęs 100 metų jubiliejų.

**III SKYRIUS**

 **SITUACIJOS ANALIZĖ**

**14. Išorinės aplinkos analizė PESTE.**

14.1. Politiniai–teisiniai veiksniai. Gimnazija funkcionuoja ir vystosi nuolat dinamiškai kintančios aplinkos sąlygomis ir yra veikiama politinių, ekonominių, socialinių, kultūrinių, technologinių ir kitų veiksnių. Gimnazija savo veikloje vadovaujasi Lietuvos Respublikos konstitucija, Vaiko teisių konvencija, Lietuvos Respublikos Seimo, Vyriausybės, Švietimo ir mokslo ministerijos, Šilalės rajono savivaldybės tarybos sprendimais, Civiliniu kodeksu ir kitais teisės aktais, reglamentuojančiais mokyklų veiklą, gimnazijos nuostatais. Gimnazijos kaip savivaldybės biudžetinės įstaigos, teikiančios švietimo paslaugas, veikla yra priklausoma nuo šalyje ir rajono savivaldybėje formuojamos švietimo politikos. Svarbiausi valstybės švietimo politikos prioritetai apibrėžti šiuose dokumentuose: ***Valstybinė švietimo 2013–2022 metų strategija***, kuri numato tokius prioritetus: veržlus, savarankiškas, atsakingai kuriantis valstybės ir pasaulio ateitį žmogus; nuolat reflektuojantys ir tobulėjantys profesionalūs mokytojai ir dėstytojai; įsivertinimu ir duomenų analize grįsta švietimo kultūra, užtikrinanti savivaldos, socialinių partnerių ir vadovų lyderystės darną. ***Valstybės pažangos strategija „Lietuvos pažangos strategija „Lietuva 2030“***, kuri apibrėžia šias pagrindines pažangos kryptis: švari ir saugi aplinka; atviras, kūrybingas ir atsakingas žmogus; sumanus valdymas, sumani ekonomika, sumani visuomenė; ***Geros mokyklos koncepcija,*** pagal kurią **gera mokykla** – pamatinėmis humanistinėmis vertybėmis ugdymą grindžianti, prasmės, atradimų ir asmens ugdymo (si) sėkmės siekianti mokykla, kuri savo veikloje vadovaujasi mokyklos bendruomenės susitarimais ir mokymusi.

Galimos grėsmės – neaiškūs ir/ar visuomenei nepriimtini susitarimai švietimo klausimais; Vyriausybės negebėjimas laiku vykdyti įsipareigojimų dėl mokytojų darbo apmokėjimo, dėl ugdymo turinio atnaujinimo, dėl mokinių pasiekimų gerinimo.

 14.2. **Ekonominiai veiksniai.** Mokyklos veikla yra finansuojama iš gimnazijai skirtų Mokymo

lėšų, apskaičiuotų vadovaujantis Mokymo lėšų apskaičiavimo, paskirstymo ir panaudojimo tvarkos aprašu, patvirtintu Lietuvos Respublikos Vyriausybės 2018 m. liepos 11 d. nutarimu Nr. 679, ir Šilalės rajono savivaldybės skirtomis lėšomis ugdymo aplinkai išlaikyti. Atskiros gimnazijos veiklos (projektai, programos ir pan.) gali būti finansuojamos ir iš ES fondų ar kitų šaltinių.

Apskaičiuotų Mokymo lėšų gimnazijai nepakanka, kadangi dirba aukštas kvalifikacines kategorijas ir didelį pedagoginio darbo stažą turintys pedagoginiai darbuotojai, todėl svarbu, kad į šį aspektą būtų atsižvelgiama savivaldybei perskirstant Mokymo lėšas konkrečioms mokykloms. Mažėjant mokinių skaičiui ypač trūksta lėšų ugdymo procesui organizuoti ir valdyti bei švietimo pagalbai. Savivaldybės skiriamų lėšų ugdymo aplinkai išlaikyti pakanka minimaliai.

Gimnazijos bendruomenei keliamas uždavinys ieškoti daugiau rėmėjų, galinčių 2 procentų lėšas pervesti gimnazijai, pritraukti lėšų dalyvaujant įvairiuose finansuojamuose projektuose.

14.3. **Socialiniai–demografiniai veiksniai.** Demografinės problemos – emigracija, gimstamumo mažėjimas, visuomenės senėjimas – svarbiausi tiesioginiai veiksniai, darantys įtaką mokinių skaičiaus gimnazijoje pokyčiams. Mokinių skaičius gimnazijoje 2016-2019 metais:

|  |  |  |  |  |
| --- | --- | --- | --- | --- |
| **Mokslo metai** | **2016-09-01** | **2017-09-01** | **2018-09-01** | **2019-09-01** |
| Mokinių skaičius  | 496 | 461 | 450 | 440 |
| Komplektų skaičius  | 20 | 19 | 17 | 17 |
| Vidutinis mokinių skaičius komplekte | 24,8 | 24,3 | 26,5 | 25,9 |

Prognozuojamas mokinių skaičius gimnazijoje 2020–2022 metais:

|  |  |  |  |
| --- | --- | --- | --- |
| **Mokslo metai** | **2020-09-01** | **2021-09-01** | **2022-09-01** |
| Mokinių skaičius iš visoI klasėsII klasėsIII klasėsIV klasės | 402 | 400 | 381 |
| 95 | 91 | 87 |
| 115 | 95 | 91 |
| 102 | 112 | 91 |
| 90 | 102 | 112 |

14.4. **Technologiniai veiksniai.** Skaitmeninės technologijos vis labiau veikia mokymo ir mokymosi procesą gimnazijoje. IT skatina mokinius naudotis keliais informacijos šaltiniais, ugdo gebėjimą atrinkti, sisteminti svarbiausią informaciją, suteikia galimybę kuo įvairesnėmis formomis pateikti sukurtą produktą ar idėją. Kokybiškai besikeičiančios technologijos bei jų taikymo galimybės skatina ne tik plėtoti informacinių ir komunikacinių technologijų infrastruktūrą, bet ir tobulinti pedagogų skaitmeninių technologijų taikymo ugdymo procese gebėjimus.

Gimnazijoje visi mokomieji kabinetai aprūpinti kompiuteriais, multimedia projektoriais ir interneto ryšiu, 12 kabinetų turi dokumentų skaitytuvus. Mokiniai ir mokytojai turi galimybę naudotis įrengtu bevielio interneto ryšiu visose gimnazijos patalpose.

Gimnazijoje yra trys informacinių technologijų kabinetai, kuriuose įrengta 16, 12 ir 30 kompiuterizuotų darbo vietų mokiniams. 2019 m. įrengta 3D klasė, kurioje yra visa reikalinga kompiuterinė ir programinė įranga. Gimnazijoje ugdymo procesui taip pat naudojama 28 planšetės, 3 interaktyvūs ekranai, 11 interaktyvių lentų, 9 nešiojami kompiuteriai. Gimnazijoje įrengti visi būtini specializuoti kabinetai: chemijos, fizikos, biologijos, technologijų, moderni gamtos mokslų laboratorija. Jie gerai aprūpinti reikalingomis mokymo priemonėmis. Gimnazijoje veikia biblioteka-skaitykla, sporto salė, treniruoklių salė, valgykla, aktų salė. Šiltuoju metų laikotarpiu gimnazistai sportuoja modernizuotame miesto stadione. Per 2020 metų pirmą pusmetį gimnazijos teritorijoje bus įrengta daugiafunkcinė sporto aikštelė, lauko treniruokliai.

Gimnazijoje įdiegtas elektroninis dienynas. Naudojamasi mokinių ir pedagogų registrais, Nacionalinės švietimo akademijos sistema KELTAS, švietimo valdymo informacine sistema ŠVIS.

Vykdant gimnazijos veiklos kokybės įsivertinimą naudojama IQES online Lietuva sistema.

Sukurta gimnazijos internetinė svetainė [www.gaudesius.lt](http://www.gaudesius.lt), kurioje pateikiama visa informacija ir naujienos.

Atsižvelgdama į bendras IT tendencijas, gimnazija kuria šiuolaikišką modernią mokymo (si) aplinką, aprūpintą technologinėmis priemonėmis, ir nuolat skatina pedagogus tikslingai jomis naudotis. Atnaujinta gimnazijos technologijų bazė leidžia mokytojams dirbti ypač šiuolaikiškais būdais, gerėja prieiga prie šiuolaikinio ugdymo turinio, tačiau dėl per didelės technologijų įtakos gali nukentėti mokinių raštingumas, sumažėti fizinis aktyvumas, pablogėti sveikata, gali atsirasti gyvo bendravimo stoka, silpninti bendruomenės narių tarpusavio santykius.

15. **Vidinės aplinkos analizė.**

15.1. **Organizacinė struktūra.** Gimnazija yra išgryninta keturmetė gimnazija. Gimnazijoje veikia šios savivaldos institucijos – gimnazijos taryba, mokytojų taryba, tėvų konferencija, mokinių taryba, mokinių prezidentas.

Finansines funkcijas atlieka gimnazijos buhalterija.

15.2. **Žmogiškieji ištekliai.** Gimnazijoje dirba 52 pedagoginiai darbuotojai ir 28 aptarnaujančio personalo darbuotojai. Visi pedagoginiai darbuotojai yra įgiję aukštąjį išsilavinimą, atestuoti. Iš jų 5 turi mokytojo eksperto, 39 – mokytojo metodininko, 6 – vyresniojo mokytojo, 2 – mokytojo kvalifikacinę kategoriją. Mokytojų amžiaus vidurkis – 50,3 metų.

 Vadovų komandą sudaro direktorius, trys direktoriaus pavaduotojai ugdymui (du dirba po 0,85 etato, vienas 0,8 etato), direktoriaus pavaduotojas ūkinei administracinei veiklai.

 Gimnazijoje dirba psichologas, socialinis pedagogas, visuomenės sveikatos priežiūros specialistas, bibliotekininkas.

15.3. **Planavimo sistema.** Gimnazija savo veiklą planuoja rengdama trejų metų strateginį veiklos planą, gimnazijos metinį veiklos planą, metinius ugdymo planus, metodinės tarybos, metodinių grupių, vaiko gerovės komisijos, mokytojų atestacijos komisijos planus, atsižvelgdama į įsivertinimo rezultatus. Remiantis šių dokumentų nuostatomis rengiami klasių auklėtojų veiklos planai, mokomųjų dalykų ilgalaikiai planai, pasirenkamųjų dalykų, dalykų modulių bei neformaliojo švietimo užsiėmimų programos, esant reikalui, individualios ugdymo programos. Ugdomąją veiklą gimnazija organizuoja rengdama pamokų ir neformaliojo švietimo užsiėmimų tvarkaraščius. Finansinę ir ūkinę veiklą gimnazija planuoja rengdama ugdymo proceso ir aplinkos išlaikymo, pastatų rekonstravimo, paramos lėšų ir kitas programas.

15.4. **Vidaus darbo kontrolė.** Gimnazijoje vykdoma ugdomosios veiklos priežiūra: stebimos mokytojų pamokos, aptariami stiprieji ir tobulintini veiklos aspektai, kasmet mokytojai ir vadovai įsivertina savo veiklą. Gimnazijos finansinė veikla kontroliuojama vadovaujantis patvirtintomis finansų kontrolės taisyklėmis.

15.5. **Finansiniai ištekliai.** Gimnazijos veikla finansuojama iš valstybės, savivaldybės biudžetų, kitų programų ir paramos lėšų.

**Gimnazijos 2017–2019 metų finansiniai ištekliai (Eur.)**

|  |  |  |  |  |  |  |  |
| --- | --- | --- | --- | --- | --- | --- | --- |
| **Metai** | **Mokymo lėšos** | **Iš jų DU ir Sodrai** | **Aplinkos lėšos** | **Iš jų DU** **ir Sodrai** | **Kitų programų lėšos** | **Pastatų rekonstravi-mas** | **Paramos lėšos** |
| 2017 | 738 393 | 710 835 | 308 023 | 200 760 | 39 230 | 565 097 | 1 310 |
| 2018 | 749 378 | 718 345 | 364 098 | 226 463 | 7 625 | 834 755 | 604 |
| 2019 | 758 656 | 742 048 | 359 144 | 243 530 | 26 964 | 629 096 | 3 338 |

**Mokymo priemonėms ir pedagoginių darbuotojų kvalifikacijos tobulinimui**

**2017–2019 metais skirtos lėšos (Eur)**

|  |  |  |
| --- | --- | --- |
| **Metai** | **Pedagoginių darbuotojų kvalifikacijos tobulinimui skirta lėšų** | **Mokymo priemonių įsigijimui skirta lėšų** |
| 2017 | 5 464 | 20 270 |
| 2018 | 3 635 | 22 491 |
| 2019 | 3 111 | 8 877 |

16. **Gimnazijos veikla.**

16.1. Teikdama pagrindinio ugdymo II dalies ir vidurinio ugdymo programas, gimnazija atsižvelgia į mokinių bei jų tėvų poreikius ir interesus, sudaro galimybes gilinti žinias, plėtoti kūrybiškumą ir saviraišką per neformaliojo švietimo užsiėmimus, pasirenkamuosius dalykus, dalykų modulius, projektinę veiklą.

16.2. Gimnazijoje siekiama sudaryti kuo palankesnes sąlygas mokiniams siekti geresnių mokymosi rezultatų. Kasmet organizuojamas dalykinių olimpiadų mokyklinis etapas, vyksta įvairūs konkursai, projektai, kuriuose dalyvauja ne tik mūsų gimnazijos, bet ir kitų rajono, regiono ar net šalies mokyklų mokiniai. Geriausi mokiniai atstovauja gimnazijai rajone ar šalyje organizuojamuose renginiuose.

**Gimnazijos mokinių dalyvavimas dalykų olimpiadose, konkursuose, varžybose:**

|  |  |  |  |
| --- | --- | --- | --- |
| **Mokslo metai****Renginiai** | **2016–2017** | **2017–2018** | **2018–2019** |
| Dalykų olimpiados | Laimėta prizinių vietų šalyje | 1 | 1 | 2 |
| Laimėta prizinių vietų regione | - | - | - |
| Laimėta prizinių vietų rajone | 42 | 49 | 58 |
| Konkursai | Laimėta prizinių vietų šalyje | 5 | 6 | 6 |
| Laimėta prizinių vietų regione | 2 | 4 | 2 |
| Varžybos | Laimėta prizinių vietų šalyje | - | - | 1 |
| Laimėta prizinių vietų regione | 5 | 2 | 3 |
| Laimėta prizinių vietų rajone | 13 | 7 | 15 |

16.3. Mokinių pažangumo ir lankomumo rezultatai 2017–2019 metais.

 16.3.1. Gimnazijos mokinių pažangumo rodikliai per pastaruosius trejus metus iš esmės išlieka stabilūs.

|  |  |  |  |
| --- | --- | --- | --- |
| **Mokslo metai** | **2016–2017** | **2017–2018** | **2018–2019** |
| **Bendras mokinių skaičius** | 496 | 461 | 449 |
| **Aukštesnysis pasiekimų lygmuo (9-10)** | **9,9 proc.** | **9,8 proc.** | **8,5 proc.** |
| Iš jų: | I-II | 10,9 proc. | 11,5 proc. | 8,7 proc. |
| III-IV |  8,7 proc. | 8,2 proc. | 8,2 proc. |
| **Pagrindinis pasiekimų lygmuo (8-6)** | **21,8 proc.\*** | **20,3 proc.\*** | **37 proc.** |
| Iš jų: | I-II | 26,4 proc. | 20,9 proc. | 35,4 proc. |
| III-IV | 16,5 proc. | 19,6 proc. | 38,3 proc. |
| **Patenkinamas pasiekimų lygmuo (5-4)** | **68,1 proc.\*\*** | **69,9 proc.\*\*** | **53,2 proc.** |
| Iš jų: | I-II | 62,3 proc. | 67,6 proc. | 55,9 proc. |
| III-IV | 74,8 proc. | 72,2 proc. | 53,5 proc. |
| **Nepasiektas patenkinamas pasiekimų lygmuo** | **0,2 proc.** | - | **1,3 proc.** |
| Iš jų: | I-II | 0,4 proc. | - | 2.9 proc. |
| III-IV | - | - | - |

 \*Įtraukti mokiniai, besimokantys 8-7. \*\*Įtraukti mokiniai, besimokantys 6-4.

Didžiausias gimnazijos rūpestis šioje srityje – aukštesnįjį ir pagrindinį pasiekimų lygmenį pasiekusių mokinių skaičiaus didinimas.

16.3.2. Aktualia problema gimnazijoje išlieka mokinių lankomumas. Paskutiniu metu nežymiai sumažėjo iš viso praleistų pamokų skaičius, bet gimnazijos siekis – sumažinti iš viso praleistų pamokų skaičių per artimiausius trejus metus 5-10 proc.

|  |  |  |  |  |
| --- | --- | --- | --- | --- |
| **Mokslo metai** | **Klasės**  | **2016–2017** | **2017–2018** | **2018–2019** |
| Praleistos pamokos, tenkančios 1 mokiniui | I-II | 85,4  | 93,6 | 92 |
| III-IV | 117,8  | 99,6 | 99,3 |
| **Iš viso** | **100,9**  | **96,5** | **96** |
| Nepateisintos pamokos, tenkančios 1 mokiniui | I-II | 17,9 | 18,2 | 25,8 |
| III-IV | 52,6 | 37,4 | 39,1 |
| **Iš viso** | **32**  | **27,6** | **33** |

16.3.3. Pagrindinio ugdymo pasiekimų patikrinimo rezultatai.

|  |  |  |  |
| --- | --- | --- | --- |
| **Metai** | **2017** | **2018** | **2019** |
| Dalyvavo PUPP | Lietuvių k.ir lit. | 120 | 140 | 95 |
| Matematika | 120 | 140 | 95 |
| Išlaikė | Lietuvių k. ir lit. | 120 | 136 | 95 |
| Matematika | 99 | 115 | 81 |
| Įvertinimo vidurkis | Lietuvių k. ir lit. | G\* | R | Š | G | R | Š | G | R | Š |
| 7,1 | 6,9 | 6,5 | 7,09 | 6,58 | 6,26 | 6,95 | 6,71 | 6,28 |
| Matematika | G | R | Š | G | R | Š | G | R | Š |
| 5,8 | 5,2 | 5,8 | 4,88 | 4,07 | 4,74 | 5,38 | 4,73 | 5,29 |
| Metinio pažymio vidurkis | Lietuvių k. ir lit. | 7,1 | 6,82 | 7,17 |
| Matematika | 6,5 | 6,12 | 6,14 |

\* G – gimnazija, R – Šilalės rajonas, Š – Lietuva

2017–2019 metų PUPP rezultatai pagal pasiekimų lygius (aukštesnysis , pagrindinis, patenkinamas lygis, nepasiektas patenkinamas lygis):

|  |  |  |
| --- | --- | --- |
| **Dalykas** | **Matematikos PUPP** | **Lietuvių (gimtosios) kalbos ir literatūros PUPP** |
| **Pasieki-mų lygis**  | **Aukštes-nysis****(10-9)** | **Pagrin-dinis****(8-6)** | **Patenki-namas****(5-4)** | **Nepasiek-tas patenki-namas****(3-1)** | **Aukštes-nysis****(10-9)** | **Pagrin-dinis****(8-6)** | **Paten-kina-mas****(5-4)** | **Nepa-****siektas paten-kina-mas****(3-1)** |
| Mokinių proc. 2019 m. | G | 8 | G | 36 | G | 42 | G | 14 | G | 20 | G | 54 | G | 26 | G | - |
| R | 4 | R | 30 | R | 35 | R | 31 | R | 20 | R | 54 | R | 21 | R | 5 |
| Š | 10 | Š | 32 | Š | 37 | Š | 21 | Š | 15 | Š | 50 | Š | 28 | Š | 7 |
| Mokinių proc. 2018 m. | G | 7 | G | 24 | G | 51 | G | 18 | G | 25 | G | 53 | G | 19 | G | 3 |
| R | 5 | R | 17 | R | 39 | R | 39 | R | 21 | R | 47 | R | 26 | R | 6 |
| Š | 6 | Š | 29 | Š | 36 | Š | 29 | Š | 12 | Š | 54 | Š | 27 | Š | 7 |
| Mokinių proc. 2017 m. | G | 18 | G | 34 | G | 31 | G | 17 | G | 23 | G | 59 | G | 18 | G | - |
| R | 12 | R | 31 | R | 31 | R | 26 | R | 18 | R | 60 | R | 21 | R | 1 |
| Š | 20 | Š | 31 | Š | 32 | Š | 17 | Š | 14 | Š | 56 | Š | 27 | Š | 3 |

\* G – gimnazija, R – Šilalės rajonas, Š – Lietuva

Gimnazijos mokinių matematikos pagrindinio ugdymo pasiekimų patikrinimo rezultatai yra gana žemi, nors ir atitinka šalies vidurkį bei yra geresni už Šilalės rajono rezultatus. Gimnazijos mokinių lietuvių kalbos ir literatūros pagrindinio ugdymo pasiekimų patikrinimo rezultatai yra truputį geresni už Šilalės rajono ir šalies rezultatus. Lietuvių kalbos ir literatūros PUPP rezultatai yra aukštesni už matematikos rezultatus. Didžiausia problema šioje srityje – labai maža dalis mokinių, pasiekiančių aukštesnįjį ir pagrindinį pasiekimų lygį iš matematikos PUPP.

Mokinių metinių įvertinimai ir PUPP rezultatai yra panašūs, nors metiniai įvertinimai šiek tiek aukštesni už PUPP įvertinimus.

 Įgijusių pagrindinį išsilavinimą mokinių dalis:

|  |  |  |  |
| --- | --- | --- | --- |
|  | **2016–2017****m. m.** | **2017–2018****m. m.** | **2018–2019****m. m.** |
| Išklausė pagrindinio ugdymo programą (sk.) | 121 | 142 | 96 |
| Įgijo pagrindinį išsilavinimą (sk.)  | 120 | 142 | 95 |
| Įgijusiųjų pagrindinį išsilavinimą proc. nuo baigusiųjų  | 99,2 | 100 | 99 |

16.3.4. 2017–2019 metų valstybinių brandos egzaminų rezultatai.

|  |  |  |  |  |
| --- | --- | --- | --- | --- |
| **Dalykas** | **Metai** | **Laikė %** | **Neišlaikė %**  | **Gavo 86-100 balų %** |
| G\* | Š\* | L\* | G\* | Š\* | L\* | G\* | Š\* | L\* |
| Lietuvių kalba ir literatūra | 2019 | 85,2 | 79,8 | 71,8 | 9,2 | 8,2 | 9,4 | 7,1 | 11 | 11,6 |
| 2018 | 78,6 | 77,08 | 71,8 | 10,1 | 11,1 | 8,7 | 10,1 | 9,5 | 11,1 |
| 2017 | 69,8 | 71,3 | 76,5 | 12,5 | 13 | 11 | 10,2 | 6,5 | 9,7 |
| Istorija | 2019 | 33,04 | 39,04 | 36,2 | - | 1,1 | 1,3 | 5,3 | 4,5 | 5,7 |
| 2018 | 26,8 | 29,2 | 36,2 | 3,3 | 2,8 | 4,7 | 13,3 | 5,6 | 8,3 |
| 2017 | 16,5 | 27,1 | 38,6 | - | 2,9 | 1,9 | 23,9 | 10,2 | 9,5 |
| Anglų kalba | 2019 | 91,3 | 82,46 | 77,5 | 11,4 | 9 | 2,1 | 19,1 | 16,5 | 31,8 |
| 2018 | 83,9 | 78,8 | 77,5 | 3,2 | 1,5 | 0,7 | 17,1 | 16,6 | 31,2 |
| 2017 | 82,5 | 77,3 | 82,3 | 0,96 | 0,5 | 1,5 | 16,3 | 13,6 | 26,1 |
| Matematika | 2019 | 65,22 | 67,11 | 67,5 | 9,3 | 21,6 | 17,9 | 2,8 | 4,6 | 7,8 |
| 2018 | 69,6 | 71,3 | 67,5 | 10,3 | 16,2 | 12,8 | 10,3 | 6,4 | 6,4 |
| 2017 | 56,3 | 64,1 | 71 | 1,4 | 9,1 | 5,6 | 22,5 | 12,1 | 15,4 |
| Biologija | 2019 | 20,9 | 27,19 | 23,7 | 4,2 | 1,6 | 2,4 | 4,2 | 8,1 | 13,7 |
| 2018 | 31,3 | 28,3 | 23,7 | 2,8 | 1,4 | 1,3 | 11,2 | 13,5 | 20,6 |
| 2017 | 27 | 30,7 | 25,1 | 2,9 | 2,4 | 2,2 | 11,8 | 10,6 | 16,8 |
| Geografija | 2019 | 16,52 | 17,1 | 11,8 | 5,2 | 4,9 | 3,8 | 5,3 | 7,3 | 3,7 |
| 2018 | 12,5 | 17,1 | 11,8 | - | 4,9 | 3,8 | - | 2,9 | 3,9 |
| 2017 | 25,2 | 27,9 | 14,2 | - | 2,6 | 1,6 | 3,1 | 2,6 | 4,1 |
| Fizika | 2019 | 10,4 | 13,2 | 10,2 | - | 10 | 3,3 | - | 3,3 | 11,4 |
| 2018 | 3,6 | 10,4 | 10,2 | - | 4 | 2,2 | - | - | 6,5 |
| 2017 | 10,2 | 11,2 | 10,3 | 7,7 | 10,7 | 2,4 | - | - | 8,5 |
| Chemija | 2019 | 7,8 | 5,7 | 5,1 | - | - | 2,2 | 22,2 | 30,8 | 21,9 |
| 2018 | 4,5 | 3,3 | 5,1 | - | - | 1,5 | - | - | 15,6 |
| 2017 | 7,1 | 6 | 6,5 | - | - | 0,91 | 22,2 | 18,8 | 25,6 |
| Informacinės technologijos | 2019 | 8,69 | 9,21 | 9,5 | 10 | 9,5 | 3,5 | 10 | 19,1 | 25,7 |
| 2018 | 12,5 | 13,3 | 9,5 | - | 3,1 | 2,9 | 7,2 | 12,5 | 34,3 |
| 2017 | 11 | 10,7 | 10 | - | 14,8 | 3 | 7,1 | 7,4 | 16,2 |

\*G – gimnazija, Š\* - Šilalės rajonas, L\* - Lietuva

2017–2019 metų valstybinių brandos egzaminų rezultatai pagal pasiekimų lygius.

|  |  |  |  |  |
| --- | --- | --- | --- | --- |
| **Dalykas** | **Metai** | **Patenkinamas pasiekimų lygis** | **Pagrindinis pasiekimų lygis** | **Aukštesnysis pasiekimų lygis** |
| G\* | Š\* | L\* | G\* | Š\* | L\* | G\* | Š\* | L\* |
| Lietuvių kalba ir literatūra | 2019 | 44,9 | 42,9 | 32,5 | 38,8 | 37,9 | 46,5 | 7,1 | 11 | 11,6 |
| 2018 | 28,1 | 31,6 | 33 | 51,7 | 47,9 | 47,3 | 10,1 | 9,5 | 11,1 |
| 2017 | 51,1 | 52,2 | 43,2 | 26,1 | 28,3 | 36,2 | 10,2 | 6,5 | 9,7 |
| Istorija | 2019 | 44,7 | 50,6 | 36,1 | 50 | 43,8 | 56,9 | 5,3 | 4,5 | 5,7 |
| 2018 | 40 | 49,3 | 41,4 | 43,3 | 42,3 | 45,7 | 13,3 | 5,6 | 8,3 |
| 2017 | 33,3 | 44,9 | 35,2 | 42,9 | 42 | 53,4 | 23,9 | 10,2 | 9,5 |
| Anglų kalba | 2019 | 14,3 | 20,8 | 15,6 | 55,2 | 53,7 | 50,3 | 19,1 | 16,5 | 31,8 |
| 2018 | 20,2 | 22,3 | 12,8 | 59,6 | 58,6 | 55,1 | 17,1 | 16,6 | 31,2 |
| 2017 | 21,2 | 25,6 | 15,6 | 61,5 | 60,3 | 56,7 | 16,3 | 13,6 | 26,1 |
| Matematika | 2019 | 54,6 | 50,3 | 44,9 | 33,3 | 23,5 | 29,4 | 2,8 | 4,6 | 7,8 |
| 2018 | 60,3 | 54,9 | 50,6 | 19,2 | 22,5 | 30,2 | 10,3 | 6,4 | 6,4 |
| 2017 | 38 | 43,6 | 38 | 38 | 35,2 | 41 | 22,5 | 12,1 | 15,4 |
| Biologija | 2019 | 33,3 | 41,5 | 33,3 | 58,3 | 48,4 | 50,6 | 4,2 | 8,1 | 13,7 |
| 2018 | 19,4 | 32,4 | 25,7 | 66,7 | 52,7 | 52,5 | 11,2 | 13,5 | 20,6 |
| 2017 | 32,4 | 34,1 | 26,2 | 52,9 | 52,9 | 54,8 | 11,8 | 10,6 | 16,8 |
| Geografija | 2019 | 36,9 | 36,6 | 42,1 | 52,6 | 51,2 | 50,4 | 5,3 | 7,3 | 3,7 |
| 2018 | 50 | 41,5 | 50,4 | 50 | 51,2 | 41,9 | - | 2,9 | 3,9 |
| 2017 | 53,1 | 51,3 | 37,4 | 43,8 | 43,6 | 56,9 | 3,1 | 2,6 | 4,1 |
| Fizika | 2019 | 50 | 56,7 | 35,5 | 50 | 30 | 49,8 | - | 3,3 | 11,4 |
| 2018 | 75 | 72 | 45,1 | 25 | 24 | 46,2 | - | - | 6,5 |
| 2017 | 69,2 | 64,3 | 36,4 | 23,1 | 25 | 52,7 | - | - | 8,5 |
| Chemija | 2019 | 11,1 | 7,7 | 24,4 | 66,7 | 61,5 | 51,5 | 22,2 | 30,8 | 21,9 |
| 2018 | 20 | 25 | 19,9 | 80 | 75 | 63 | - | - | 15,6 |
| 2017 | 33,3 | 43,8 | 21,7 | 44,4 | 37,5 | 51,9 | 22,2 | 18,8 | 25,6 |
| Informacinės technologijos | 2019 | 50 | 38,1 | 36,3 | 30 | 33,3 | 34,5 | 10 | 19,1 | 25,7 |
| 2018 | 71,4 | 56,3 | 36,4 | 21,4 | 28,1 | 26,4 | 7,2 | 12,5 | 34,3 |
| 2017 | 42,9 | 40,7 | 38,4 | 50 | 37 | 42,4 | 7,1 | 7,4 | 16,2 |

\*G – gimnazija, Š\* - Šilalės rajonas, L\* - Lietuva

 Viena didžiausių problemų – per maža dalis mokinių pasiekia aukštesnįjį pasiekimų lygmenį, o fizikos VBE tokių mokinių iš viso nėra. Praktiškai visų VBE rezultatai yra geresni už rajono mokyklų vidurkį. Šalies vidurkį lenkia chemijos VBE rezultatai.

Įgijusių vidurinį išsilavinimą mokinių dalis:

|  |  |  |  |
| --- | --- | --- | --- |
|  | **2016–2017** **m. m.** | **2017–2018** **m.m.** | **2018–2019** **m.m.** |
| Išklausė vidurinio ugdymo programą (sk.) | 126 | 112 | 115 |
| Įgijo vidurinį išsilavinimą (sk.)  | 126 | 112 | 111 |
| Įgijusiųjų vidurinį išsilavinimą proc. nuo baigusiųjų  | 100 | 100 | 96,5 |

**IV SKYRIUS**

 **SSGG ANALIZĖ**

|  |  |
| --- | --- |
| **Stiprybės.**Gimnazijos tradicijų puoselėjimas.Stiprus mokytojų ir vadovų komandos kūrybinis potencialas.Gimnazijos kaip organizacijos pažangos siekis.Mokiniai sėkmingai dalyvauja olimpiadose, konkursuose, varžybose.Geras gimnazijos bendruomenės mikroklimatas.Didžioji dauguma tėvų patenkinti, kad jų vaikas mokosi būtent šioje gimnazijoje.Didelė dalis motyvuotų mokinių.Moduliai ir diferencijuotos pamokos.Mokytojų bendradarbiavimas dalykinėje srityje.Ugdymas kitose aplinkose, dėmesys mokini ų saviraiškai.Mokinių pasiekimai ir laimėjimai yra pastebimi ir įvertinami.Dalyvavimas tarptautiniuose projektuose.Turtinga ir šiuolaikiška materialinė bazė, estetiška aplinka. | **Silpnybės.**Šiuolaikinės pamokos vadyba.Mokėjimo mokytis kompetencijos ugdymas.Nepakankamai nuoseklus ir kryptingas bendradarbiavimas su tėvais, jų pedagoginis švietimas.Ne visada efektyvus informacinių technologijų naudojimas pamokose. Prastas lankomumas. Nepakankama dalies mokinių mokymosi motyvacija.Sunku mokytojui prisitaikyti prie šios dienos mokinio lūkesčių.Individuali pagalba mokymosi sunkumų turintiems mokiniams.Nepakankamai veiksmingas bendradarbiavimas su Šilalės Dariaus ir Girėno progimnazija.Susitarimų laikymasis. |
| **Galimybės.** Mokinių ir mokytojų lyderystės ugdymas.Naujų, šiuolaikiškų edukacinių erdvių kūrimas.Viešųjų ryšių tobulinimas, siekiant pritraukti mokinius į gimnaziją.Gabių mokinių atpažinimo ir ugdymo sistemos tobulinimas.Dalyvavimas šalies ir tarptautiniuose projektuose.Nuolatinis kūrybiškas atsinaujinimas, atvirumas inovacijoms.Efektyviau bendradarbiauti su tėvais – skatinti tėvų lyderystę, pedagoginį švietimą, jų vaidmens svarbą mokinio pasiekimų gerinimo srityse.Aktyviau bendradarbiauti su Šilalės Dariaus ir Girėno progimnazija, kitomis rajono ir regiono švietimo įstaigomis, šalies aukštosiomis, profesinėmis mokyklomis.Ugdymo proceso organizavimo formų įvairovė bendradarbiaujant su socialiniais partneriais šalyje ir užsienyje. | **Grėsmės.** Mažėjantis mokinių skaičius. Didėjantis mokinių skaičius klasėse.Mažėjantis mokytojų darbo krūvis bei darbo užmokestis, galimas darbo praradimas.Silpnėjanti mokinių mokymosi motyvacija dėl stiprėjančių išorės faktorių (socialiai remtinos šeimos, nepriteklius šeimose, tėvų užimtumas, tėvų gyvenamoji vieta užsienyje ir t.t.).Neigiama visuomenėje egzistuojančių socialinių problemų įtaka mokinių elgesio kultūrai, vertybinių nuostatų formavimuisi.Politikų požiūris į švietimą ir pokyčius jame.Nepalanki Mokymo lėšų apskaičiavimo metodika.Mokinio teisių suabsoliutinimas.Mokinių sveikatos prastėjimas. |

**V SKYRIUS**

 **VIZIJA**

Šilalės Simono Gaudėšiaus gimnazija – moderni, atvira, nuolat besimokanti gimnazija, auginanti dorą, atsakingą, brandų žmogų.

**VI SKYRIUS**

 **MISIJA**

Misija – teikti kokybišką pagrindinį ir vidurinį išsilavinimą, ugdyti mokinių bendrąsias ir dalykines kompetencijas, tvirtas vertybines nuostatas bei suteikti galimybę kiekvieno mokinio ugdymo (-si) lūkesčių įgyvendinimui, saviraiškai ir asmenybės brandai.

**VII SKYRIUS**

 **FILOSOFIJA**

Gimnazijos šūkis – „Viribus unitis!“ („Suvienytomis jėgomis!“).

Gimnazijos veiklos principai – demokratiškumas, kūrybiškumas ir valia veikti, pasidalytoji lyderystė, bendruomenės susitarimai ir mokymasis.

Pagrindinės vertybinės nuostatos – pagarba ir įsipareigojimas bendruomenei ir jos tradicijoms, atsakingumas, darbštumas, pasitikėjimas, sąžiningumas, tolerancija, pilietiškumas, patriotizmas.

**VIII SKYRIUS**

 **STRATEGINIAI TIKSLAI IR PRIORITETAI**

**Tikslai:**

1. Užtikrinti kokybišką ugdymo proceso organizavimą, atsižvelgiant į mokinių poreikius bei gebėjimus ir siekiant individualios kiekvieno mokinio pažangos.

2. Kurti sveiką, saugią ir šiuolaikinius ugdymo (si) reikalavimus atitinkančią edukacinę aplinką, skatinančią lyderystę, kūrybiškumą bei palaikančią gerą bendruomenės savijautą.

**Prioritetai:**

1. Mokymosi pagalbos įvairių gebėjimų mokiniams stiprinimas.

2. Gimnazijos bendruomenės lyderystės gebėjimų ugdymas ir didinimas, įgyvendinant vadybinės veiklos pokyčius.

3. Pozityvios emocinės aplinkos, lemiančios gerą mokinių ir mokytojų savijautą gimnazijoje, kūrimas.

**IX SKYRIUS**

 **TIKSLŲ ĮGYVENDINIMO PROGRAMA**

Tikslas: Užtikrinti kokybišką ugdymo proceso organizavimą, atsižvelgiant į mokinių poreikius bei gebėjimus ir siekiant individualios kiekvieno mokinio pažangos (žr. 1 priedas).

**X SKYRIUS**

**VEIKLOS STRATEGIJOS REZULTATŲ VERTINIMO KRITERIJŲ SUVESTINĖ**

(žr. 2 priedas).

**XI SKYRIUS**

**RESURSŲ PASKIRSTYMAS**

|  |  |  |
| --- | --- | --- |
| **Strateginiai tikslai**  | **Atsakingi** | **Tikslų įgyvendinimui planuojamos lėšos, (tūkst. Eur.)** |
| **2020 m.** | **2021 m.** | **2022 m.** |
| 1.Užtikrinti kokybišką ugdymo proceso organizavimą, atsižvelgiant į mokinių poreikius bei gebėjimus ir siekiant individualios kiekvieno mokinio pažangos. | Direktorius, direktoriaus pavaduotojai ugdymui, metodinė taryba. | **820,0** | **900,0** | **950,0** |
| 2. Kurti sveiką, saugią ir šiuolaikinius ugdymo(si) reikalavimus atitinkančią edukacinę aplinką, skatinančią lyderystę, kūrybiškumą bei palaikančią gerą bendruomenės savijautą. | Direktorius, direktoriaus pavaduotojai ugdymui, gimnazijos taryba, mokinių taryba. | **460,0** | **500,0** | **520,0** |

**XII SKYRIUS**

 **STRATEGINIO PLANO ĮGYVENDINIMO PRIEŽIŪRA IR VERTINIMAS**

16. Įgyvendinus gimnazijos strateginį planą, bus užtikrinama ugdymo(-si) kokybė, tenkinanti gimnazistų poreikius. Įvairės mokymosi veiklos, daugiau pamokų ir kitų mokymosi veiklų bus organizuojama netradicinėse ugdymo erdvėse. Gerės pedagoginės pagalbos efektyvumas skirtingų gebėjimų mokiniams.

17.Gimnazijos direktorius kartu su Strateginio planavimo grupe stebi ir kontroliuoja, ar gimnazijos bendruomenė įgyvendina strateginius tikslus. Strateginio plano įgyvendinimo stebėsena atliekama viso proceso metu ir visais lygiais. Vykdant strateginio plano įgyvendinimo stebėseną ir vertinimą kasmet rengiama „Strateginių tikslų pasiekimo lygio analizės ataskaita“ pagal pateiktą formą:

|  |  |  |  |  |  |
| --- | --- | --- | --- | --- | --- |
| Eil. Nr.  | Tikslai, uždaviniai  | Buvusi situacija | Planuotas rezultatas | Pasiektas rezultatas | Pastabos |
|  |  |  |  |  |  |

18. Gimnazijos direktorius kartu su Strateginio planavimo grupe kiekvienais metais sausio mėn. pristato ataskaitą apie strateginio plano įgyvendinimą gimnazijos tarybai, mokytojų tarybai, mokinių tarybai. Atsižvelgdama į ataskaitos aptarimo išvadas, savivaldos institucijų siūlymus ir rekomendacijas, strateginio plano rengimo grupė gali koreguoti strateginį planą.

19. Kiekvienų metų gimnazijos veiklos plano tikslai orientuojami į strateginius tikslus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRITARTA

Gimnazijos tarybos 2020 m. sausio 17 d. nutarimu (prot. Nr. T-1)

PRITARTA

Šilalės rajono savivaldybės administracijos direktoriaus

2020 m. sausio 31 d. įsakymu Nr. DĮV-108